**0032**

**Мінажатқа жауап беру – бұл, Құдайдың түпкі ойы**

***«Яһудадан жер аударылып келгендердің бірі — Даниял не сіздің өзіңізге, не шығарған жарлығыңызға пысқырып та қарамайды! Ол әлі де күніне үш рет өзінің Құдайына бас ұрып мінажат етіп келеді! — деп шағым айтты.»***

***(Даниял 6:13)***

Епископ Виннингтон Инграмский, жиі айтып беретін оқиғасы бар. Бір фермер, оның қойларын бағу үшін бір кішкентай баланы жұмысқа алады. Бірде сол бала бір қойды жоғалтып алып, оны іздеуге мәжбүр болады. Адасқан қойды табудан қол үзіп, оны күтіп тұрған жазадан қорыққан бала, мінажат ету керек деп шешті. Алайда, ол мұны қалай істеуге болатынын білмеді. Біраз уақыттан кейін көршісі, оның әліпбидегі әріптерді қайта-қайта айтып отырғанын көрді.

Ол: «Не істеп жатырсың?» - деп сұрады.

Бала: «Мінажат етіп жатырмын» - деп жауап қайтарды.

«Қалай сен мінажат етіп жатырсың, егер жай ғана әліпбиді айтып отырсаң?»

Содан кейін бала қалай мінажат ету керектігін білмейтінін түсіндіріп берді, сондықтан, егер ол тек әліпбидің әріптері ретімен айтып шықса, онда Иеміз оларды алып, Өзі керек сөздерді құрастырып алады деп санады.

Елші Пауыл, Құдайдың дәл осылай істейтінін айтқан. Римдіктерге жазған хатында, ол, біз қалай мінажат етуді білмейтіндіктен, Құдайдың Рухы осы әлсіздігімізге бізге көмектеседі деді.

Құдайдың, сіздің мінажатыңызды қанағаттандыру мақсатымен жауап беруі, бұл мінажатқа деген Құдайдың жауабы сізге мүлдем ұнамауы мүмкін дегенді де білдіреді. Біздің адами табиғатымызда ең үлкен қиындық - өз мәселелерімізді өз бетімізше шешкенді ұнатамыз. Біз мәселенің біраз бөлігін өзіміз шешпегенімізше, мінажат етуді қажет деп санамаймыз. Содан кейін ғана біз: «Құдайым, менің ойымша, Сен маған осындай бір мәселеде, нақты осы жолмен көмектесуің керек. Өтінемін, тездетіп істеп берші!»

Құдайдың мінажаттарға жауап беруінің төрт жолы бар.(қалған 3 басқа сабақта) Көптеген жауаптар бізге тікелей, яғни бірден келеді. Шынымды айтсам, бұл маған ең қатты ұнайтын жолы. Кейбір жауаптар дереу берілулері керек, өйткені, мысалы, ертең тым кеш болуы мүмкін. Арыстанның апанына тасталған кезде, Даниялдың, Құдайдың арыстанның жақтарын бекітіп тастайтыны туралы мінажатына жедел жауап беруі керек еді. Егер жедел бір жауап қажет болса, Құдай жағдайдың шұғыл екенін түсініп, мұқтаждығыңызға тез жауап беретініне нық сенімді бола аласыз.